La cantautora Silvia Menéndez, veïna de Burjassot, a punt de traure el seu primer disc, “Primaveral”
2025-07-24

Silvia Menéndez, cantautora asturiana de 26 anys i veïna de Burjassot està pletòrica ja que, aquesta mateixa setmana, per fi, ix a la llum el seu primer disc d’estudi. Així, a partir del 4 de setembre, “Primaveral”, el primer EP d’aquesta gijonesa establida a Burjassot, estarà disponible per al seu gaudi en totes les plataformes digitals. Després de llançar el mes d’abril passat “Viaje a la luna”, el primer single avançament, Silvia està a hores de veure com el gran somni de Silvia es converteix en realitat, per fi, ja que encara que estava previst que el disc isquera al maig, la pandèmia de la covid-19, va obligar finalment a retardar el seu llançament.

Produït i gravat per Luis Martínez, en Little Canyon Studios i amb la col·laboració de Jose Marco de La Habitación Roja a la bateria o de Ruymán Martín al piano, “Primaveral” es compon de cinc cançons que van des del pop més fresc, dolç i elèctric passant per la senzillesa en acústic per a acabar amb un malbaratament de força, dramatisme, propi de les tempestes primaverals, tot això embolicat sempre amb la vellutada veu de Silvia.

Aquest EP és el gran projecte de Silvia que, des dels onze anys i amb guitarra en mà, Silvia Menéndez no ha parat d’escriure, de cantar i de formar-se musicalment en el conservatori. A més, té el grau en Història i Ciències de la Música. Però sobretot, ha treballat molt fins que ha arribat el dia en què s’ha pogut ficar en un estudi per a complir el seu somni: gravar un disc, fer realitat “Primaveral” i enlairar amb “Viaje a la luna”.

Així, a partir del 4 de setembre, el disc estarà disponible en plataformes, mentre que una cuidada edició física amb sorpresa inclosa i limitada es podrà adquirir també a la botiga en línia. Mentrestant, es pot ja gaudir, per exemple del videoclip oficial de “Viaje a la luna”, el primer single del disc que, segons la mateixa Silvia ha tingut “un súper bon acolliment”.

La primera parada de “Primaveral” serà el 26 de setembre, a les 19h, a la Sala Volander Café Pub (València) i, amb aforament limitat, les entrades ja estan a la venda en Entradium.